pythainlp/thai-wiki-dataset-v4 huggingface dataset:
โดเมนีโก เบราร์ดี

โดเมนีโก เบราร์ดี (เกิด 1 สิงหาคม ค.ศ. 1994) เป็นนักฟุตบอลชาวอิตาลีที่เล่นในตำแหน่งปีกหรือกองหน้าให้กับซัสซูโอโลในเซเรียบีและทีมชาติอิตาลี
เขาเริ่มต้นอาชีพกับสโมสรซัสซูโอโลใน ค.ศ. 2012 โดยมีส่วนช่วยให้ทีมชนะเลิศเซเรียบีจนได้เลื่อนชั้นสู่เซเรียอาในฤดูกาลแรกที่เขาได้ลงเล่น จนทำให้เขาได้รับรางวัลผู้เล่นยอดเยี่ยมแห่งเซเรียบี ผลงานอันน่าประทับใจของเขาทำให้เขาถูกมองว่าเป็นหนึ่งในนักฟุตบอลดาวรุ่งที่มีแววในอนาคต เขาได้รับรางวัลบราโวในปี 2015 นอกจากนี้ เขายังเป็นผู้เล่นที่ทำประตูให้กับซัสซูโอโลมากที่สุดตลอดกาลที่มากกว่า 100 ประตู
เกียรติประวัติ.
สโมสร.
ซัสซูโอโล
รางวัลส่วนตัว.
รางวัล
ผลงาน
วัดเกาะแรต

วัดเกาะแรต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปลา อำเภอบางเลน จังหวัดนครปฐม มีที่ดินตั้งวัดเนื้อที่ 13 ไร่ 3 งาน 40 ตารางวา ปัจจุบันมีพระครูสิริปุญญากร (สิริปุญฺโญ) ดำรงตำแหน่งเจ้าอาวาส
วัดเกาะแรตประกาศตั้งวัดเมื่อ พ.ศ. 2407 ได้รับพระราชทานวิสุงคามสีมาเมื่อวันที่ 4 สิงหาคม พ.ศ. 2482 สร้างโดย นางดำ เป็นผู้บริจาคที่ดิน 9 ไร่ 1 งาน 20 ตารางวา บริเวณวัดเป็นชุมชนชาวไทยโซ่งหรือไทยทรงดำ ทางวัดได้ดำเนินการสร้างอุโบสถหลังใหม่ทรงล้านนา ประดิษฐานพระประธานปางเชียงแสน หน้าตัก 109 นิ้ว หลวงพ่อตุ้มเป็นเจ้าอาวาสรูปแรก วัดมีศาลาไม้สักทั้งหลัง อายุยาวนานนับร้อยปี ภายหลังได้บูรณะใหม่ นอกจากนี้ที่วัดเกาะแรตยังมีวัตถุมงคลหรือพระเครื่องที่มีชื่อเสียงและถือเป็นของหายากในปัจจุบัน คือเหรียญหลวงพ่อตุ้ม วัดเกาะแรต
อาเล็กซันเดอร์ อีซัก

อาเล็กซันเดอร์ อีซัก (เกิด 21 กันยายน ค.ศ. 1999) เป็นนักฟุตบอลอาชีพชาวสวีเดนที่เล่นในตำแหน่งกองหน้าให้ ลิเวอร์พูลใน พรีเมียร์ลีกและทีมชาติสวีเดน
อีซักเริ่มต้นอาชีพกับสโมสรอออีคัวใน ค.ศ. 2016 ก่อนที่จะย้ายไปเล่นให้กับโบรุสซีอาดอร์ทมุนท์และวิลเลิมตเว เขาย้ายไปเรอัลโซซิเอดัดใน ค.ศ. 2019 อีซักลงเล่นให้กับทีมชาติสวีเดนชุดใหญ่ครั้งแรกใน ค.ศ. 2017 จนถึงปัจจุบัน เขาลงเล่นให้กับประเทศของเขามาแล้วมากกว่า 20 นัด โดยเขาได้ลงเล่นในฟุตบอลชิงแชมป์แห่งชาติยุโรป 2020 ด้วย เขาเป็นผู้เล่นอายุน้อยที่สุดที่ทำประตูให้กับอออีคัวและทีมชาติสวีเดน
ทีมชาติ.
อีซักถูกเรียกติดทีมชาติสวีเดนในนัดกระชับมิตรที่จะพบกับโกตดิวัวร์เมื่อวันที่ 8 มกราคม ค.ศ. 2017 และสโลวาเกียเมื่อวันที่ 12 มกราคม เขาลงเล่นให้กับทีมชาติครั้งแรกในนัดที่พบกับโกตดิวัวร์ โดยได้ลงเล่นเป็นตัวสำรองแทนที่แพร์ ฟริก ในนัดที่ 62 ซึ่งทีมของเขาพ่ายแพ้ไป 1–2 ต่อมาเขาได้ลงเล่นในนัดที่พบกับสโลวาเกีย โดยในนาทีที่ 19 เขาทำประตูแรกในนามทีมชาติได้ และช่วยให้ทีมเอาชนะไปได้ 6–0 ทำให้เขากลายเป็นผู้เล่นอายุน้อยที่สุดที่ทำประตูให้กับทีมชาติสวีเดนได้
วันที่ 23 มีนาคม ค.ศ. 2019 อีซักลงเล่นในเกมทางการครั้งแรกให้กับทีมชาติสวีเดนโดยลงเล่นแทนที่โรบิน เควสันในนาทีที่ 88 ในฟุตบอลชิงแชมป์แห่งชาติยุโรป 2020 รอบคัดเลือก นัดที่พบกับโรมาเนีย ซึ่งสวีเดนเอาชนะไปได้ 2–1
อีซักทำประตูแรกในเกมทางการให้กับทีมชาติสวีเดนเมื่อวันที่ 7 มิถุนายน ค.ศ. 2019 ในนัดที่สวีเดนเอาชนะมอลตาในฟุตบอลชิงแชมป์แห่งชาติยุโรป 2020 รอบคัดเลือกที่แข่งขันที่เฟรนส์อารีนาในสตอกโฮล์ม ประเทศสวีเดน ซึ่งอีซักทำประตูสุดท้ายในนัดนั้น ช่วยให้ทีมเอาชนะ 3–0
อีซักถูกเรียกติดทีมชาติในรายการแข่งขันใหญ่เป็นครั้งแรกเมื่อเขามีชื่อในทีมชาติชุด 26 สุดท้ายในการแข่งขันฟุตบอลชิงแชมป์แห่งชาติยุโรป 2020
เกียรติประวัติ.
สโมสร.
โบรุสซีอาดอร์ทมุนท์
เรอัลโซซิเอดัด
 นิวคาสเซิลยูไนเต็ด
รางวัลส่วนตัว.
รางวัล
ความสำเร็จ
สถิติ
เมงูริ (นักแสดงเอวี)

เมงูริ (อักษรโรมัน: Meguri; 4 พฤษภาคม ค.ศ. 1989 –) มีนามแฝงคือเซไกโนะฟูจิเมงุ และชื่อเล่นคือฟูจิเมงุ (ยุคฟูจิอูระ ใช้ในเว็บไซต์อย่างเป็นทางการ), เมงุริน (ยุคเมงูริ ใช้ในบล็อกอย่างเป็นทางการ) เป็นทั้งกราเวียร์ไอดอล, นักแสดง และเอวีไอดอลชาวญี่ปุ่น เธอเกิดที่โตเกียว โดยมีชื่อที่ใช้ในการแสดงเก่าคือ เมงุ ฟูจิอูระ (อักษรโรมัน: Megu Fujiura) ก่อนที่จะใช้ชื่อในการแสดงปัจจุบันตั้งแต่ ค.ศ. 2011
ประวัติ.
เธอได้ทำงานในฐานะกราเวียร์ไอดอลของสำนักงานพิงกีเน็ตที่สวมชุดเร้าอารมณ์ตั้งแต่ ค.ศ. 2007 โดยเป็นไอดอลระดับสูงสุดในกลุ่มที่มีชื่อเสียงอย่าง "ฟูจิกุนดัง" ส่วนยอดขายดีวีดี (อิมเมจวิดีโอ) นั้นน่าประหลาดใจ ซึ่งในกรณีของกราเวียร์ไอดอลธรรมดาถึงแม้จะมีชื่อเสียง พวกเธอก็จะออกงานประมาณหนึ่งชิ้นทุก ๆ สามเดือน แต่นับจากเปิดตัว เมงูริก็ออกผลงานอย่างต่อเนื่องเกือบทุกเดือนเป็นเวลากว่าหนึ่งปี ซึ่งถือว่าผิดปกติอย่างมากในสาขานี้ โดยเฉพาะอย่างยิ่งในช่วงปลาย ที่ได้รับการบันทึกว่ามีผลงานและยอดขายเพิ่มขึ้นอย่างมาก
ชีวิตส่วนตัว.
งานอดิเรกของเธอคือขี่จักรยานล้อเดียวและเล่นเทเบิลเทนนิส ส่วนเว็บไซต์อย่างเป็นทางการของที-เพาเวอส์ อธิบายว่าเธอชอบทัวร์บ่อน้ำพุร้อน
หมายเหตุ.
<templatestyles src="การอ้างอิง/styles.css"/>^1 นอกจากนี้ ยังมีโปรไฟล์ที่มีวันเดือนปีเกิดคือ 2 พฤษภาคม ค.ศ. 1990 สถานที่เกิดเป็นจังหวัดอิบารากิ และมีหมู่เลือดเอ
วัดแสงมณี

วัดแสงมณี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงบา อำเภอหนองเสือ จังหวัดปทุมธานี มีเนื้อที่ 20 ไร่ 2 ตารางวาเป็นที่ราบลุ่ม มีคลองซอยที่ 10 ผ่านทางด้านทิศเหนือ
วัดแสงมณีสร้างเมื่อ พ.ศ. 2439 โดยมี นายกั๊ก กั๊กสี ริเริ่มในการสร้างวัด คุณนายแจ่ม แสงมณี เป็นผู้ถวายที่ให้สร้างวัด ได้ขนานนามว่า วัดลำนำราษฎร์บำรุง เพราะเขตที่วัดมีน้ำไหลผ่าน ต่อมาเปลี่ยนเป็น "วัดแสงมณี" เมื่อวันที่ 11 พฤศจิกายน พ.ศ. 2501 ตามนามสกุลผู้สร้างวัด คือ นายแจ่ม แสงมณี วัดแสงมณีได้รับพระราชทานวิสุงคามสีมาเมื่อ พ.ศ. 2447 ได้ดำเนินการผูกพัทธสีมาเมื่อ พ.ศ. 2451
ภายในวัดมีอุโบสถ กุฏิสงฆ์ หอสวดมนต์ ศาลาการเปรียญ และมีพระพุทธรูป 150 องค์ โดยมีพระพุทธรูปเก่า 1 องค์ เป็นพระประธานในอุโบสถ
วัดป่าภูริทัตตปฏิปทาราม

วัดป่าภูริทัตตปฏิปทาราม เป็นวัดราษฎร์ สังกัดคณะสงฆ์ฝ่ายธรรมยุติกนิกาย ตั้งอยู่ในตำบลคลองควาย อำเภอสามโคก จังหวัดปทุมธานี
วัดป่าภูริทัตตปฏิปทารามสร้างขึ้นเมื่อ พ.ศ. 2524 โดยคณะศรัทธาได้ถวายที่ดินแก่พระธรรมวิสุทธิมงคล (บัว ญาณสมฺปนฺโน) หลวงตาได้นิมนต์หลวงปู่เจี๊ยะมาอยู่เป็นเจ้าอาวาส ที่ตั้งเดิมของวัดเป็นท้องทุ่งป่าสนใบดกหนาสี่เหลี่ยมผืนผ้า รายรอบด้วยทุ่งนาเขียวขจี มีเนื้อที่ 146 ไร่ 3 งาน 88 ตารางวา
สิ่งก่อสร้างสำคัญ คือ ภูริทัตตเจดีย์ เป็นเจดีย์แปดเหลี่ยม บรรจุพระธาตุอัฏฐิธาตุ ของถูปารหบุคคล หมายถึง บุคคลที่ควรสร้างเจดีย์ไว้ให้ทวยเทพและมนุษย์ทั้งหลายได้สักการบูชา ภายในบรรจุพระทันตธาตุของท่านพระอาจารย์มั่น ลักษณะรูปร่างทรงพุ่มข้าวบิณฑ์ของเจดีย์สมัยสุโขทัย แปดเหลี่ยม มีความกว้าง 22 เมตร ความสูง 37 เมตร โครงสร้างเป็นคอนกรีตเสริมเหล็ก ตกแต่งด้วยหินอ่อน หินแกรนิต ไม้สักทอง ยอดทำด้วยทองคำแท้ บรรจุพระบรมสารีริกธาตุ ที่สมเด็จพระสังฆราชเจ้า กรมหลวงวชิรญาณสังวร ทรงประทานมา
วัดกุฎีทอง (จังหวัดสุพรรณบุรี)

วัดกุฎีทอง เป็นวัดราษฎร์สังกัดคณะสงฆ์ฝ่ายมหานิกาย ในตำบลรั้วใหญ่ อำเภอเมืองสุพรรณบุรี จังหวัดสุพรรณบุรี มีที่ดินตั้งวัดมีเนื้อที่ 35 ไร่ 3 งาน 97 ตารางวา มีที่ธรณีสงฆ์ จำนวน 7 แปลง เนื้อที่ 100 ไร่ 1 งาน 98 ตารางวา 
วัดกุฎีทองตั้งเมื่อ พ.ศ. 2271 ได้รับพระราชทานวิสุงคามสีมา เมื่อ พ.ศ. 2271 เดิมชื่อว่า วัดเซิงหวาย มีตำนานเล่าว่า เมื่อครั้งสมัยกรุงศรีอยุธยา มีชายคนหนึ่งมานอนหลับอยู่ที่วัด ชายคนนี้นอนกรนเป็นเสียงดนตรี เจ้าอาวาสพิจารณาดูลักษณะของชายผู้นั้นแล้วพูดขึ้นว่า "ขอให้รักษาเนื้อรักษาตัวให้ดี ต่อไปวันข้างหน้าจะได้เป็นใหญ่เป็นโตในแผ่นดิน" ชายผู้นั้นพูดว่า "ถ้าเป็นจริงดั่งคำกล่าวของท่านอาจารย์ จะกลับมาสร้างกุฏิทองถวาย" แล้วกราบลาเจ้าอาวาส เดินทางมุ่งทิศตะวันออกบ่ายหน้าเข้ากรุงศรีอยุธยาเพื่อเข้าสมัครเป็นทหารในกองช้างของสมเด็จพระนารายณ์มหาราช ต่อมาชายผู้นั้นมีพระนามว่า พระเพทราชา เป็นนายกองช้างที่มีความสามารถอย่างยิ่ง ซึ่งต่อมาได้ทรงขึ้นครองราชย์เป็นพระเจ้าแผ่นดินกรุงศรีอยุธยา ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2457 และศูนย์อบรมเด็กก่อนเกณฑ์ในวัด เปิดสอนเมื่อ พ.ศ. 2517
อาคารเสนาสนะ ประกอบด้วย อุโบสถ ศาลาการเปรียญ สร้างเมื่อ พ.ศ. 2466 เป็นอาคารไม้ทรงไทย หอสวดมนต์ เป็นอาคารไม้ทรงไทย กุฏิสงฆ์ จำนวน 21 หลัง เป็นอาคารไม้ 15 หลัง ครึ่งตึกครึ่งไม้ 6 หลัง วิหาร 1 หลัง ปูชนียวัตถุ มีพระประธานประจำอุโบสถ ภายในวัดมีโบราณวัตถุที่สำคัญชิ้นหนึ่งคือ บุษบกสลักด้วยไม้ประดับกระจกจำนวน 1 หลัง และเสลี่ยงพระเพทราชา ชาวบ้านกุฎีทองเชื่อกันว่าเป็นพระราชยานที่พระเพทราชาประทับมาเมื่อครั้งเสด็จมาสมโภชเฉลิมฉลองวัดกุฎีทอง
ศูนย์กีฬาในร่มจังหวัดไอจิ

ศูนย์กีฬาในร่มจังหวัดไอจิ  เป็นสนามกีฬาในร่มอเนกประสงค์ของจังหวัดไอจิ ตั้งอยู่ที่เมืองนาโงยะ จังหวัดไอจิ ประเทศญี่ปุ่น เป็นสถานที่ที่สร้างใกล้บริเวณปราสาทนาโงยะมากที่สุดเป็นลำดับที่สอง นอกจากการใช้เป็นสถานที่การแข่งขันกีฬายังใช้เป็นสถานที่จัดงานอเนกประสงค์และการแสดงคอนเสิร์ต จำนวนที่นั่งหลักมีทั้งหมด 4,375 ที่นั่ง และที่นั่งสำรอง 3,202 ที่นั่ง รวมเป็น 7,407 ที่นั่ง เป็นความจุสูงสุดของศูนย์กีฬาในร่มแห่งนี้
ในปี พ.ศ. 2509 ศูนย์กีฬาในร่มจังหวัดไอจิ ได้ชนะเลิศจากการประกวด รางวัลสมาคมผู้รับเหมาก่อสร้างครั้งที่ 7
ในส่วนการแข่งขันซูโม่ ถูกใช้เป็นสถานที่แข่งซูโม่อาชีพ ในทุกปีโดยเริ่มต้นแข่งในวันอาทิตย์ที่สองของสัปดาห์ในเดือนกรกฎาคม และสิ้นสุดในวันอาทิตย์ที่สี่ของสัปดาห์เดือนเดียวกัน
ทีมบาสเกตบอลนาโงยะไดมอนด์ดอลฟินส์ ในบีลีก ได้ใช้สนามกีฬาในร่มแห่งนี้เป็นสนามเหย้าของทีมและตั้งแต่ปี 2561 ได้ทำสัญญาเช่าซื้อลิขสิทธิ์ชื่อสนามใช้เป็นชื่อของทีมดอลฟินส์ เป็นจำนวนเงิน 25 ล้านเยน (เวลาสัญญาเช่า 3 ปี)
สหภาพเชียร์นานาชาติ

สหภาพเชียร์นานาชาติ (ICU) เป็นองค์กรกีฬาระดับโลกที่ควบคุมเชียร์ลีดดิง (หรือที่รู้จักกันว่า "เชียร์") และได้รับการยอมรับชั่วคราวจากคณะกรรมการโอลิมปิกสากล (IOC) สหภาพก่อตั้งขึ้นใน พ.ศ. 2547 และได้รับการยอมรับจากสปอร์ตอะคอร์ด หรือสมาคมสหพันธ์กีฬานานาชาติ และเป็นสมาชิกของสมาคมสหพันธ์กีฬานานาชาติที่คณะกรรมการโอลิมปิกสากลให้การรับรอง สมาชิกประกอบด้วยสหพันธ์เชียร์ระดับชาติ 116 สหพันธ์ทั่วทุกทวีป เข้าถึงนักกีฬากว่า 5 ล้านคนทั่วโลก
วัดมะเกลือ (จังหวัดนครปฐม)

วัดมะเกลือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองโยง อำเภอพุทธมณฑล จังหวัดนครปฐม ยังมีการจัดค่ายคุณธรรมสำหรับเด็กนักเรียน และผู้ปกครอง
วัดมะเกลือตั้งขึ้นเมื่อประมาณ พ.ศ. 2411 ได้รับพระราชทานวิสุงคามสีมาเมื่อ พ.ศ. 2497 บริเวณใกล้เคียงมีชุมชนวัดมะเกลือที่ตั้งอยู่ริมคลองนราภิรมย์ที่พระบาทสมเด็จพระจุลจอมเกล้าเจ้าอยู่หัว มีพระบรมราชโองการให้ขุดขึ้นเมื่อ พ.ศ. 2421 มีการตั้งพิพิธภัณฑ์ท้องถิ่นบ้านวัดมะเกลือ จัดแสดงนำเสนอประวัติความเป็นมาของคลองนราภิรมย์ ประวัติชุมชนและวัดมะเกลือ เครื่องมือในการประกอบอาชีพเกษตรกรรม
ภายในอุโบสถมีภาพจิตรกรรมฝาผนัง โดยเนื้อหาเกี่ยวกับทศชาติชาดก หอระฆัง สร้างขึ้นเมื่อประมาณ พ.ศ. 2496 โดย นายสาคร กับนางสงวน ศรศาสตร์ ปัจจุบันไม่ได้ใช้งานแล้ว แต่ยังคงอนุรักษ์ไว้ ปูชนียวัตถุ ได้แก่ หลวงพ่อสิทธัตถะ เป็นพระพุทธรูปมีพุทธลักษณะเป็นพระพุทธรูปางทุกรกิริยา ประดิษฐานอยู่ในวิหาร ชาวบ้านนิยมบนบานเกี่ยวกับเรื่องฟ้าฝน แก้บนโดยใช้ประทัด และมีศาลแม่โพสพมีลักษณะเป็นเทวรูปสตรีถือรวงข้าว ประดิษฐานอยู่ในศาลใกล้กับวิหารหลวงพ่อสิทธัตถะ ชาวบ้านนิยมมาบนขอให้ข้าวได้ผลผลิตดี เมื่อสิ้นฤดูเก็บเกี่ยวจะนำข้าว 1 กระสอบมาถวาย
โอลิมปิกฤดูร้อน 2032

กีฬาโอลิมปิกฤดูร้อน 2032  หรือชื่อที่เป็นทางการ กีฬาโอลิมปิกครั้งที่ 35  เป็นการแข่งขันกีฬาหลายประเภทระดับนานาชาติที่กำลังจะจัดขึ้นที่เมืองบริสเบน ประเทศออสเตรเลีย การคัดเลือกเมืองเจ้าภาพซึ่งคาดว่าจะเป็นบริสเบน โดยคณะกรรมการโอลิมปิกสากลประกาศผลการคัดเลือกอย่างเป็นทางการเมื่อวันที่ 21 กรกฎาคม พ.ศ. 2564 ในการประชุมคณะกรรมการฯ สมัยสามัญ ครั้งที่ 138 ณ โรงแรมโอกุระ กรุงโตเกียว ประเทศญี่ปุ่น สองวันก่อนพิธีเปิดโอลิมปิกฤดูร้อน 2020 เนื่องจากมีการเปลี่ยนแปลงกฎการคัดเลือก บริสเบนได้รับการประกาศให้เสนอตัวคัดเลือกในวันที่ 24 กุมภาพันธ์ พ.ศ. 2564 และคาดว่าจะได้เป็นเมืองเจ้าภาพ เมื่อวันที่ 10 มิถุนายน พ.ศ. 2564 บริสเบนได้รับการอนุมัติจากคณะกรรมการ IOC ทำให้เตรียมตัวรับสิทธิ์เป็นเจ้าภาพการแข่งขันกีฬาโอลิมปิกที่จะประกาศในวันที่ 21 กรกฎาคม พ.ศ. 2564 คาดว่าจะเป็นเมืองเจ้าภาพแห่งแรกที่ชนะการคัดเลือกอย่างไม่มีผู้คัดค้าน
ชูเฮ โนมูระ

ชูเฮ โนมูระ (เกิดวันที่ 14 พฤษจิกายน ค.ศ. 1993) เป็นนักแสดงชาวญี่ปุ่นที่เกิดในโคเบะ จังหวัดเฮียวโงะ โดยมีเชื้อสายจีนหนึ่งในสี่และสามารถพูดภาษาจีนได้อย่างคลล่องแคล่ว ใน ค.ศ. 2009 เขาเป็นผู้ชนะจากผู้เข้าชิง 30,000 คนในงานออดิชันอามูเซะทั่วประเทศ
กีฬาฟันดาบในโอลิมปิกฤดูร้อน 2020 – เอเป้ บุคคลชาย

การแข่งขันกีฬาฟันดาบในโอลิมปิกฤดูร้อน 2020 – เอเป้ บุคคลชาย เป็น 1 ใน 6 รายการแข่งขันฟันดาบที่โตเกียว ประเทศญี่ปุ่น จะจัดขึ้นระหว่างวันที่ 25 กรกฎาคม พ.ศ. 2564 ที่มากูฮาริเม็สเซะ ครั้งนี้จัดการแข่งขันกีฬาฟันดาบในโอลิมปิกเป็นครั้งที่ 24 ในโอลิมปิกฤดูร้อน
กีฬาฟันดาบในโอลิมปิกฤดูร้อน 2020 – ฟอยล์ บุคคลชาย

การแข่งขันกีฬาฟันดาบในโอลิมปิกฤดูร้อน 2020 – ฟอยล์ บุคคลชาย เป็น 1 ใน 6 รายการแข่งขันฟันดาบที่โตเกียว ประเทศญี่ปุ่น จะจัดขึ้นระหว่างวันที่ 26 กรกฎาคม พ.ศ. 2564 ที่มากูฮาริเม็สเซะ ครั้งนี้จัดการแข่งขันกีฬาฟันดาบในโอลิมปิกเป็นครั้งที่ 24 ในโอลิมปิกฤดูร้อน
กีฬาฟันดาบในโอลิมปิกฤดูร้อน 2020 – เซเบอร์ บุคคลชาย

การแข่งขันกีฬาฟันดาบในโอลิมปิกฤดูร้อน 2020 – เซเบอร์ บุคคลชาย เป็น 1 ใน 6 รายการแข่งขันฟันดาบที่โตเกียว ประเทศญี่ปุ่น จะจัดขึ้นระหว่างวันที่ 24 กรกฎาคม พ.ศ. 2564 ที่มากูฮาริเม็สเซะ ครั้งนี้จัดการแข่งขันกีฬาฟันดาบในโอลิมปิกเป็นครั้งที่ 24 ในโอลิมปิกฤดูร้อน
ไวรัส SARS-CoV-2 สายพันธุ์แอลฟา

สายพันธุ์แอลฟา หรือ สายพันธุ์ B.1.1.7 เป็นสายพันธุ์ย่อยชนิดหนึ่งของไวรัส SARS-CoV-2 ที่เป็นสาเหตุของโรคติดเชื้อไวรัสโคโรนา 2019 (COVID-19) ถือเป็นสายพันธุ์หนึ่งในบรรดาไวรัสกลายพันธุ์หลายๆ สายพันธุ์ที่มีความจำเป็นต้องจับตามอง ไวรัสสายพันธุ์นี้ติดต่อจากคนสู่คนได้ง่ายกว่าสายพันธุ์ดั้งเดิมประมาณ 40-80% ถูกตรวจพบครั้งแรกเมื่อเดือนพฤศจิกายน พ.ศ. 2563 ในประเทศอังกฤษ หลังจากนั้นพบว่าระบาดอย่างรวดเร็วในช่วงกลางเดือนธันวาคม และสัมพันธ์กับการกลับมาระบาดอีกครั้งของโรคในประเทศอังกฤษ เชื่อว่าสาเหตุที่ไวรัสติดต่อได้ง่ายขึ้นนี้ส่วนหนึ่งมาจากการกลายพันธุ์ในตำแหน่งของโปรตีนหนามของไวรัส และยังพบว่ามีการกลายพันธุ์ต่อในอัตราที่สูงกว่าปกติอีกด้วย
ชื่อ.
ไวรัสสายพันธุ์นี้เคยเป็นที่รู้จักในชื่ออื่นๆ อีกหลายชื่อ เช่น นอกประเทศอังกฤษอาจเคยเป็นที่รู้จักในชื่อ "สายพันธุ์อังกฤษ" (UK varient, British variant, English variant) แม้ที่จริงแล้วไวรัสสายพันธุ์แอลฟาไม่ใช่สายพันธุ์ย่อยชนิดแรกที่ถูกพบครั้งแรกในอังกฤษก็ตาม (สายพันธุ์ย่อยที่พบครั้งในประเทศอังกฤษ คือ สายพันธุ์อีต้า (Eta, B.1.525)) ส่วนในประเทศอังกฤษเคยเป็นที่รู้จักในชื่อสายพันธุ์เคนท์ (Kent varient) ตามชื่อเมืองเคนท์ที่พบสายพันธุ์นี้
อาชิกางะ โยชิซูมิ

อาชิกางะ โยชิซูมิ (15 มกราคม ค.ศ. 1481 – 6 กันยายน ค.ศ. 1511) เป็น"โชกุน"คนที่ 11 แห่งรัฐบาลโชกุนอาชิกางะ โดยปกครองตั้งแต่ ค.ศ. 1494 ถึง ค.ศ. 1508 ในยุคมูโรมาจิ เขาเป็นลูกชายของอาชิกางะ มาซาโมโตะและหลานชายของ"โชกุน"คนที่ 6 อาชิกางะ โยชิโนริ มีชื่อในวัยเด็กว่า เซโก (清晃) ในตอนแรกถูกเรียกเป็นโยชิโต (บางครั้งแปลเป็นโยชิมิจิ) แล้วต่อมาเป็นชื่อโยชิตากะ
"โชกุน"คนที่ 8 อาชิกางะ โยชิมาซะ เป็นผู้ให้ตำแหน่งแก่โยชิซูมิ โฮโซกาวะ มาซาโมโตะแต่งตั้งเขาเป็น"เซอิไทโชกุน" ใน ค.ศ. 1508 "โชกุน"คนที่ 10 อาชิกางะ โยชิตาเนะถอดถอนตำแหน่งของเขาในตอนที่เขาเป็น"โชกุน"สมัยที่สอง
ลูกชายสองคนของโยชิซูมิกลายเป็น"โชกุน"ในภายหลัง โดยอาชิกางะ โยชิฮารุดำรงตำแหน่ง"โชกุน"มูโรมาจิคนที่ 12; และอาชิกางะ โยชิฮิเดะดำรงตำแหน่งเป็น"โชกุน"คนที่ 14
เหตุการณ์ใน"บากูฟุ"ของโยชิซูมิ.
เหตุการณ์สำคัญที่เกิดขึ้นในช่วงที่โยชิซูมิดำรงตำแหน่งเป็น"โชกุน":
ยุค"บากูฟุ"ของโยชิซูมิ.
ปีที่โยชิซูมิดำรงตำแน่งเป็นโชกุนมีชื่อศักราชหรือ"เน็งโง"มากกว่าหนึ่งชื่อ
สวีตรีเวนจ์

สวีตรีเวนจ์ (เกาหลี: ; อาร์อาร์: "Boksunoteu"; แปล "Revenge Note") เป็นซีรีส์สตรีมมิ่งของเกาหลีใต้ที่นำแสดงโดย คิม ฮยัง-กี และ พัก โซโลมอน ผลิตโดย บลูแพนดามีเดียเทนเมนต์ และ ฮิดเดนซีเควนซ์ ออกอากาศในอกซูซู ของวันศุกร์ เวลา 10.00 น. (KST) ตั้งแต่วันที่ 27 ตุลาคม พ.ศ. 2560 ถึง 5 มกราคม พ.ศ. 2561 และดึงดูดผู้ชมรวมกัน 11 ล้านครั้ง
กีฬาขี่ม้าในโอลิมปิกฤดูร้อน 2020 – กระโดดข้ามเครื่องกีดขวาง บุคคล

การแข่งขันกีฬาขี่ม้าในโอลิมปิกฤดูร้อน 2020 – กระโดดข้ามเครื่องกีดขวาง บุคคล เป็น 1 ใน 6 รายการแข่งขันขี่ม้าที่โตเกียว ประเทศญี่ปุ่น จะจัดขึ้นระหว่างวันที่ 3-4 สิงหาคม พ.ศ. 2564 ที่บาจิ โคเอ็น ครั้งนี้จัดการแข่งขันกีฬาขี่ม้าในโอลิมปิกเป็นครั้งที่ 24 ในโอลิมปิกฤดูร้อน
กีฬายิงปืนในโอลิมปิกฤดูร้อน 2020 – แทรป บุคคลชาย

การแข่งขันกีฬายิงปืนในโอลิมปิกฤดูร้อน 2020 – แทรป บุคคลชาย เป็น 1 ใน 15 รายการแข่งขันยิงปืนที่โตเกียว ประเทศญี่ปุ่น จะจัดขึ้นระหว่างวันที่ 28-29 กรกฎาคม พ.ศ. 2564 ที่สนามยิงปืนอาซากะ ครั้งนี้จัดการแข่งขันกีฬายิงปืนในโอลิมปิกเป็นครั้งที่ 24 ในโอลิมปิกฤดูร้อน
สถิติ.
ก่อนการแข่งขัน สถิติโลกและโอลิมปิกมีดังนี้
กีฬายิงปืนในโอลิมปิกฤดูร้อน 2020 – ปืนสั้นยิงเร็ว 25 เมตร บุคคลชาย

การแข่งขันกีฬายิงปืนในโอลิมปิกฤดูร้อน 2020 – ปืนสั้นยิงเร็ว 25 เมตร บุคคลชาย เป็น 1 ใน 15 รายการแข่งขันยิงปืนที่โตเกียว ประเทศญี่ปุ่น จะจัดขึ้นระหว่างวันที่ 1-2 สิงหาคม พ.ศ. 2564 ที่สนามยิงปืนอาซากะ ครั้งนี้จัดการแข่งขันกีฬายิงปืนในโอลิมปิกเป็นครั้งที่ 24 ในโอลิมปิกฤดูร้อน
สถิติ.
ก่อนการแข่งขัน สถิติโลกและโอลิมปิกมีดังนี้
เฟเดรีโก กีเอซา

เฟเดรีโก กีเอซา (เกิด 25 ตุลาคม ค.ศ. 1997) เป็นนักฟุตบอลอาชีพชาวอิตาลี โดยเขาสามารถลงเล่นได้ในตำแหน่งกองหน้าให้กับลิเวอร์พูล ในพรีเมียร์ลีก และทีมชาติอิตาลี 
เคียซ่า ยังเป็นบุตรชายของเอนรีโก กีเอซา อดีตนักฟุตบอลชาวอิตาลี ที่ลงเล่นให้กับสโมสรหลายทีมในเซเรียอา เช่น ซัมป์โดเรีย ปาร์มา ฟีออเรนตีนา 
เมื่อวันที่ 28 สิงหาคม ค.ศ.2024 ฟาบรีซีโอ โรมาโน นักข่าวสายกีฬาชาวอิตาลี เจ้าของวลี "Here we go" รายงานว่าลิเวอร์พูล สโมสรในพรีเมียร์ลีก ได้ปิดดีลคว้าตัวกีเอซา ด้วยค่าตัว 13 ล้านยูโร หรือ 10.9 ล้านปอนด์ (ประมาณ 492 ล้านบาท) บวกกับแอดออน เซ็นสัญญายาวถึงปี 2028
ทีมชาติ.
ชุดใหญ่.
แม้ว่าจะถูกเรียกติดทีมชาติในเดือนมีนาคม ค.ศ. 2017 กีเอซาถูกเลือกติดทีมชาติอิตาลีชุดใหญ่ภายใต้การคุมทีมของจัน ปีเอโร เวนตูราในนัดกระชับมิตรที่พบกับซานมารีโนที่เอมโปลีเมื่อวันที่ 31 พฤษภาคม เขาได้ลงเล่นนัดแรกให้กับทีมชาติอย่างไม่เป็นทางการในนัดนั้น ช่วยให้อิตาลีเอาชนะไปได้ถึง 8–0
เดือนมีนาคม ค.ศ. 2018 เขาถูกเรียกติดทีมชาติครั้งแรกในการแข่งขันอย่างเป็นทางการ ภายใต้การคุมทีมของลุยจี ดี บาโจ ในนัดกระชับมิตรที่พบกับอาร์เจนตินาและอังกฤษ ต่อมาวันที่ 23 มีนาคม เขาได้ลงเล่นในเกมอย่างเป็นทางการเป็นครั้งแรกในนัดที่พบกับอาร์เจนตินา ซึ่งอิตาลีพ่ายแพ้ไป 2–0
เขาทำประตูแรกในนามทีมชาติเมื่อวันที่ 18 พฤศจิกายน ในนัดที่เปิดบ้านเอาชนะอาร์มีเนีย 9–1 ในนัดสุดท้ายของฟุตบอลชิงแชมป์แห่งชาติยุโรป 2020 รอบคัดเลือกภายใต้การคุมทีมของโรแบร์โต มันชีนี ซึ่งในนัดนั้น เขาทำแอสซิสต์ให้กับชีโร อิมโมบีเล และริกการ์โด ออร์โซลีนี
เดือนมิถุนายน ค.ศ. 2021 กีเอซามีชื่อติดทีมชาติชุดลุยศึกฟุตบอลชิงแชมป์แห่งชาติยุโรป 2020 เขาได้รับรางวัลผู้เล่นยอดเยี่ยมประจำนัดจากยูฟ่าในนัดสุดท้ายของรอบแบ่งกลุ่มที่อิตาลีเอาชนะเวลส์ 1–0 ทำให้อิตาลีผ่านเข้ารอบด้วยการเป็นแชมป์กลุ่ม
เกียรติประวัติ.
ยูเวนตุส
ลิเวอร์พูล
ท่าฟรีสไตล์ 200 เมตรในโอลิมปิก

การแข่งขันว่ายน้ำท่าฟรีสไตล์ 200 เมตร เป็นประเภทการแข่งขันในกีฬาโอลิมปิกฤดูร้อน การแข่งขันสำหรับผู้ชายได้รับการแนะนำในปี 1900 จัดขึ้นเป็นครั้งที่สองในปี 1904 (ที่ระยะ 220 หลาแทนที่จะเป็น 200 เมตร) จากนั้นจึงไม่มีการจัดขึ้นอีกจนกระทั่งปี 1968 เมื่อการแข่งขันกลับมาในปี 1968 ได้จัดแข่งขันทั้งประเภทชายและหญิง รายการนี้นี้ยังคงอยู่ในรายการสำหรับโอลิมปิกฤดูร้อนทุกครั้งตั้งแต่นั้นเป็นต้นมา
ประเทศกัมพูชาในโอลิมปิกฤดูร้อน 2020

ประเทศกัมพูชา เข้าร่วมการแข่งขันกีฬาโอลิมปิกฤดูร้อน 2020 ที่โตเกียว ซึ่งเดิมกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 ซึ่งถือเป็นครั้งที่ 7 ติดต่อกันที่กัมพูชาเข้าร่วมการแข่งขันกีฬาโอลิมปิกฤดูร้อนในยุคหลังสหภาพโซเวียต
กรีฑา.
กัมพูชาได้รับสิทธิ์จาก IAAF ในการส่งนักกีฬาหนึ่งคนไปแข่งขันกีฬาโอลิมปิก
ตัวย่อ:
ว่ายน้ำ.
กัมพูชาได้รับคำเชิญจาก FINA ให้ส่งนักว่ายน้ำอันดับต้นๆ 2 คน (เพศละ 1 คน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021
โควตาอิมเปรีอาลี

โควตาอิมเปรีอาลี หรือ โควตาอิมพิเรียรี  เป็นสูตรคำนวณใช้สำหรับหาค่าต่ำสุดหรือโควตาของจำนวนผลคะแนนเสียงที่ใช้สำหรับการจัดสรรปันส่วนจำนวนที่นั่งในระบบการลงคะแนนแบบถ่ายโอนคะแนนเสียง หรือระบบสัดส่วนแบบบัญชีรายชื่อโดยใช้วิธีเหลือเศษสูงสุด โดยโควตาอิมเปรีอาลีมีความแตกต่างจากวิธีอิมเปรีอาลี (Imperiali method) โดยเป็นชนิดหนึ่งของวิธีค่าเฉลี่ยสูงสุด โดยทั้งคู่ตั้งชื่อตามปีแยร์ อิมเปรีอาลี วุฒิสมาชิกชาวเบลเยียม
เอกวาดอร์และเช็กเกียอยู่ในกลุ่มไม่กี่ประเทศที่ใช้การจัดสรรปันส่วนที่นั่งในระบบนี้ ในขณะที่อิตาลีใช้ในสภาผู้แทนราษฎรช่วง ค.ศ. 1946 ถึงค.ศ. 1993
ในการใช้โควตาอิมเปรีอาลีเป็นสูตรคำนวณนั้น หากพรรคการเมืองจำนวนหลายพรรคสามารถได้คะแนนเสียงเกินจำนวนโควตาไปไม่มาก จะมีความเป็นไปได้สูงที่จะมีการจัดสรรที่นั่งให้กับพรรคการเมืองทั้งหมดมากกว่าจำนวนที่นั่งที่มีในสภา (ซึ่งจะไม่เกิดขึ้นในโควตาแฮร์หรือโควตาดรูป ดังนั้นหากเกิดกรณีนี้ขึ้น ผลลัพธ์จะต้องถูกคำนวณใหม่โดยใช้โควตาที่สูงขึ้น (โดยปกติแล้วนิยมใช้โควตาดรูป) โดยหากไม่พบปัญหาดังกล่าวโควตาอิมเปรีอาลีสามารถใช้จัดสรรที่นั่งได้ในลักษณะที่คล้ายคลึงกับวิธีโดนต์
โควตาอิมเปรีอาลีนั้นไม่ใช่อย่างเดียวกับวิธีอิมเปรีอาลี อันเป็นแบบหนึ่งของวิธีค่าเฉลี่ยสูงสุด ซึ่งมาจากชื่อเดียวกัน
การคำนวณ.
โควตาอิมเปรีอาลีสามารถคำนวณได้ดังนี้
<math>\frac{\mbox{total} \; \mbox{votes}}{\mbox{total} \; \mbox{seats}+2}</math>
ตัวอย่าง.
การลงคะแนนแบบถ่ายโอนคะแนนเสียง.
ในระบบการลงคะแนนแบบถ่ายโอนคะแนนเสียง (Single tranfertable vote; STV) โดยสมมติว่าในการเลือกตั้งเพื่อหาผู้แทนจำนวนทั้งหมด 2 คน โดยมีผู้สมัครรับเลือกตั้งทั้งสิ้น 3 คน ได้แก่ แอนเดรีย คาร์เตอร์ และแบรด มีผู้มีสิทธิลงคะแนนทั้งหมด 100 คน ได้ผลออกมาดังต่อไปนี้
เนื่องจากมีผู้ลงคะแนนเสียงทั้งหมด 100 คน และมีผู้แทน 2 ที่นั่ง ดังนั้นโควตาอิมเปรีอาลีเท่ากับ
<math> \frac{100}{2+2} = 25 </math>
เมื่อเริ่มการนับคะแนนเริ่มจากลำดับความชอบแรกก่อน จะได้คะแนนเสียงสำหรับแต่ละผู้สมัครดังนี้
เนื่องจากแอนเดรียมีจำนวนคะแนนเสียงทั้งหมดเกินโควตา (ที่ 25 คะแนน) ดังนั้นแอนเดรียจะได้รับเลือกตั้งไปคนแรก โดยคะแนนส่วนที่เกินจากโควตามีจำนวน 40 คะแนน ดังนั้นคะแนนส่วนเกินจะถูกถ่ายโอนไปให้กับคาร์เตอร์ (ตามที่ระบุไว้โดยผู้ลงคะแนน) ผลรวมคะแนนในรอบถัดไปจะเป็นดังนี้
ดังนั้นในรอบนี้คาร์เตอร์ได้คะแนนเกินโควตาและได้รับเลือกตั้งไปเป็นคนที่สอง ดังนั้นผู้ชนะการเลือกตั้งในครั้งนี้ได้แก่ แอนเดรียและคาร์เตอร์
ประเทศลาวในโอลิมปิกฤดูร้อน 2020

ประเทศลาว เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นี่คือการเข้าร่วมการแข่งขันกีฬาโอลิมปิกครั้งที่ 10 ของประเทศ นับตั้งแต่เปิดตัวครั้งแรกในปี 1980
จำนวนนักกีฬา.
จำนวนนักกีฬาในแต่ละชนิดกีฬามีดังต่อไปนี้
กรีฑา.
ลาวได้รับสิทธิ์จากสหพันธ์กรีฑาโลกในการส่งนักกรีฑาหญิงไปแข่งขันโอลิมปิก
ตัวย่อ:
ยูโด.
ลาวส่งนักยูโดชาย 1 คนลงแข่งขันในโอลิมปิก โดยยึดตามอันดับโอลิมปิกรายบุคคลของสหพันธ์ยูโดนานาชาติ
ว่ายน้ำ.
ลาวได้รับคำเชิญจาก FINA เพื่อส่งนักว่ายน้ำอันดับต้นๆ สองคน (เพศละคน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021
สหรัฐอาหรับเอมิเรตส์ในโอลิมปิกฤดูร้อน 2020

สหรัฐอาหรับเอมิเรตส์ เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นี่คือการเข้าร่วมการแข่งขันโอลิมปิกฤดูร้อนเป็นครั้งที่ 10 ติดต่อกันของประเทศ
จำนวนนักกีฬา.
จำนวนนักกีฬาในแต่ละชนิดกีฬามีดังต่อไปนี้
กรีฑา.
สหรัฐอาหรับเอมิเรตส์ได้รับสิทธิ์จากสหพันธ์กรีฑาโลกในการส่งนักกรีฑาชายไปแข่งขันกีฬาโอลิมปิก
ตัวย่อ:
ยูโด.
สหรัฐอาหรับเอมิเรตส์ส่งนักยูโดชาย 2 คนเข้าร่วมการแข่งขันโอลิมปิกโดยจัดอันดับโอลิมปิกรายบุคคลของสหพันธ์ยูโดนานาชาติ
ยิงปืน.
สหรัฐอาหรับเอมิเรตส์ส่งนักกีฬาเข้าร่วมการแข่งขัน 1 คน หลังจากได้รับโควตาการจัดสรร
ว่ายน้ำ.
สหรัฐอาหรับเอมิเรตส์ได้รับคำเชิญจาก FINA ให้ส่งนักว่ายน้ำชายอันดับต้นๆ ในประเภทบุคคลไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021
ประเทศซูดานในโอลิมปิกฤดูร้อน 2020

ประเทศซูดาน เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นี่ถือเป็นการเข้าร่วมการแข่งขันโอลิมปิกฤดูร้อนของประเทศเป็นครั้งที่ 12
จำนวนนักกีฬา.
จำนวนนักกีฬาในแต่ละชนิดกีฬามีดังต่อไปนี้
กรีฑา.
ซูดานได้รับสิทธิ์จากสหพันธ์กรีฑาโลก ในการส่งนักกรีฑาชายไปแข่งขันโอลิมปิก
ตัวย่อ:
ยูโด.
ซูดานได้รับคำเชิญจากคณะกรรมาธิการไตรภาคีและสหพันธ์ยูโดนานาชาติให้ส่ง โมฮัมหมัด อับดุลลารูซูล ในรุ่นไลท์เวทชาย (73 กก.)
เรือพาย.
ซูดานได้รับคำเชิญจากคณะกรรมาธิการไตรภาคีและสหพันธ์เรือกรรเชียงนานาชาติให้ส่งนักพายเรือในเรือกรรเชียงเดี่ยวหญิงไปแข่งขันที่โตเกียว ซึ่งถือเป็นการเปิดตัวกีฬาประเภทนี้ของประเทศ
ว่ายน้ำ.
ซูดานได้รับคำเชิญจาก FINA เพื่อส่งนักว่ายน้ำอันดับต้นๆ สองคน (เพศละคน) เข้าแข่งขันประเภทบุคคล โดยยึดตามระบบคะแนนของ FINA เมื่อวันที่ 28 มิถุนายน 2021
บริษัทบิตคอยน์ในประเทศไทย

รายชื่อธุรกิจและบริษัทเกี่ยวข้องกับ บิตคอยน์ คริปโทเคอร์เรนซี สกุลเงินดิจิทัล บล็อกเชน ที่ได้รับใบอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ในประเทศไทย โดยมีการให้บริการดังต่อไปนี้ คริปโทเคอร์เรนซีวอลเลต ศูนย์ซื้อขายสินทรัพย์ดิจิทัล (อังกฤษ: Digital Asset Exchange) , นายหน้าสินทรัพย์ดิจิทัล (อังกฤษ: Digital Asset Broker) ผู้ค้าสินทรัพย์ดิจิทัล (อังกฤษ: Digital Asset Dealer) และ ไอซีโอ พอร์ทัล
ประเด็นทางกฎหมาย.
ในปี พ.ศ. 2567 บริษัท ซิบเม็กซ์ จำกัด ถูกกรมสอบสวนคดีพิเศษ (DSI) รับเป็นคดีพิเศษ กรณีการดำเนินธุรกิจสินทรัพย์ดิจิทัล โดยมีมูลค่าความเสียหายรวมกว่าพันล้านบาท [][].
References.
<templatestyles src="Reflist/styles.css" />
สถานีรถไฟใต้ดินดี เอ็น นคร

ดี เอ็น นคร (D N Nagar) เป็นสถานีรถไฟฟ้าสาย 1ของมุมไบเมโทร ในย่านดี เอ็น นคร อานเธรี มุมไบ ประเทศอินเดีย เปิดให้บริการเมื่อ 8 มิถุนายน พ.ศ. 2557 สถานีตั้งอยู่บนแยกอินเดียนออยล์ (Indian Oil Junction)
สถานีนี้จะเป็นสถานีเชื่อมต่อกับสาย 2 เมื่อสายดังกล่าวก่อสร้างแล้วเสร็จ
การโต้วาทีเรื่องวิวัฒนาการที่อ็อกซ์ฟอร์ด ค.ศ. 1860

การโต้วาทีเรื่องวิวัฒนาการที่อ็อกซ์ฟอร์ด ค.ศ. 1860 เกิดขึ้นที่พิพิธภัณฑ์มหาวิทยาลัยอ็อกซ์ฟอร์ดในอ็อกซ์ฟอร์ด ประเทศอังกฤษ เมื่อวันที่ 30 มิถุนายน 1860 เป็นเวลาเจ็ดเดือนหลังการจัดพิมพ์ "กำเนิดสปีชีส์" ของชาลส์ ดาร์วิน ผู้เข้าร่วมได้แก่นักวิทยาศาสตร์และนักปรัชญาชาวบริติชที่มีชื่อเสียงหลายคน รวมทั้งโทมัส เฮนรี ฮักซ์เลย์, บิชอปซามูเอล วิลเบอร์ฟอร์ซ, เบนจามิน โบรดี, โจเซฟ ดาลตัน ฮุกเกอร์ และโรเบิร์ต ฟิตซ์รอย
การโต้วาทีครั้งนี้เป็นที่จดจำมาถึงปัจจุบันในการแลกคารมอย่างดุเดือด ซึ่งเล่ากันว่าวิลเบอร์ฟอร์ซถามฮักซ์เลย์ว่าเขาสืบเชื้อสายมาจากลิงผ่านปู่ยาตายายฝั่งไหน ฮักซ์เลย์จึงตอบว่าเขาไม่อายที่มีลิงเป็นบรรพบุรุษ แต่เขาจะรู้สึกอับอายหากไปเกี่ยวดองกับคนที่ใช้พรสวรรค์ยิ่งใหญ่ของเขาเพื่อบดบังความจริง
การพบปะครั้งนี้มักเรียกว่า การโต้วาทีฮักซ์เลย์–วิลเบอร์ฟอร์ซ หรือ การโต้วาทีวิลเบอร์ฟอร์ซ–ฮักซ์เลย์ แต่เป็นคำอธิบายที่คลาดเคลื่อน อันที่จริงการโต้วาทีนี้ไม่ใช่การโต้วาทีระหว่างคนสองคน แต่เป็นการอภิปรายที่ถูกเล่าจนเห็นภาพที่เกิดขึ้นหลังการนำเสนอเอกสารโดยจอห์น วิลเลียม ดราเปอร์แห่งมหาวิทยาลัยนิวยอร์ก ว่าด้วยการพัฒนาทางปัญญาของทวีปยุโรปที่เกี่ยวข้องกับทฤษฎีของดาร์วิน ไม่มีบันทึกการโต้วาทีแบบคำต่อคำ และยังมีความไม่แน่นอนอยู่พอสมควรว่าฮักซ์เลย์และวิลเบอร์ฟอร์ซพูดว่าอะไรแน่ และบันทึกต่อ ๆ มาล้วนถูกบิดเบือนทั้งสิ้น
สรวุฒิ เนื่องจำนงค์

สรวุฒิ เนื่องจำนงค์ (เกิด 28 กุมภาพันธ์ พ.ศ. 2517) ชื่อเล่น ต้น ปัจจุบันดำรงตำแหน่งเลขานุการรัฐมนตรีว่าการกระทรวงคมนาคม (สุริยะ จึงรุ่งเรืองกิจ) อดีตรองเลขาธิการพรรคพลังประชารัฐ อดีตสมาชิกสภาผู้แทนราษฎรจังหวัดชลบุรี ปัจจุบันสังกัดพรรคเพื่อไทย
ประวัติ.
สรวุฒิ เกิดเมื่อวันที่ 28 กุมภาพันธ์ พ.ศ. 2517 ที่ ตำบลหนองซ้ำซาก อำเภอบ้านบึง จังหวัดชลบุรี เป็นบุตรชายของนายประโยชน์ เนื่องจำนงค์
สำเร็จการศึกษาชั้นมัธยมศึกษา จากโรงเรียนบดินทรเดชา (สิงห์ สิงหเสนี) ระดับปริญญาตรี สาขาการเงินและการธนาคาร จากคณะพาณิชยศาสตร์และการบัญชี จุฬาลงกรณ์มหาวิทยาลัย และระดับปริญญาโท คณะเศรษฐศาสตร์ สาขาเศรษฐศาสตร์ (International Program) จากจุฬาลงกรณ์มหาวิทยาลัย , ELP University of California at Berkeley
การทำงาน.
สรวุฒิ เข้าสู่งานการเมืองโดยการชักชวนทั้งจากพรรคไทยรักไทย และพรรคประชาธิปัตย์ แต่ในปี 2548 เขาตัดสินใจลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคประชาธิปัตย์ ต่อมาลงสมัครรับเลือกตั้งสมาชิกสภาผู้แทนราษฎรจังหวัดชลบุรีครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคประชาธิปัตย์ และได้รับเลือกตั้งยกจังหวัด 
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้ลงสมัครในเขตเลือกตั้งที่ 4 แข่งขันกับ จิรวุฒิ สิงห์โตทอง จากพรรคเพื่อไทย และได้รับเลือกตั้งอีกเป็น สส.สมัยที่ 2 เป็น 1 ใน 2 สมาชิกสภาผู้แทนราษฎรจังหวัดชลบุรีที่สามารถเอาชนะกระแสการเมืองพื้นที่ของพรรคพลังชลได้ ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาย้ายไปลงสมัครในนามพรรคพลังประชารัฐ และได้รับเลือกตั้งอีกสมัย และเขาได้รับหน้าที่เป็นประธานกรรมาธิการหลายคณะ อาทิ ประธานคณะอนุกรรมาธิการครุภัณฑ์ และ ICT ใน กมธ.พิจารณาร่าง พ.ร.บ.งบประมาณรายจ่ายประจำปีงบประมาณ พ.ศ. 2565 ประธานคณะกรรมาธิการวิสามัญพิจารณาร่างพระราชบัญญัติอ้อยและน้ำตาลทราย ประธานคณะกรรมาธิการวิสามัญพิจารณาศึกษาและแก้ไขปัญหาช้างป่า ประธานคณะกรรมาธิการแก้ไขร่าง พ.ร.บ.วัตถุอันตราย ประธานกรรมาธิการศาลภาษีอากรและวิธีพิจารณาคดีภาษีอากร และได้รับแต่งตั้งเป็นรองเลขาธิการพรรคพลังประชารัฐ
ในวันที่ 14 มีนาคม พ.ศ. 2566 เขาได้โพสต์ผ่านเฟสบุ๊คส่วนตัวว่า "ผมขอกราบเรียนทุกท่านที่เคารพรักว่า ผมได้ตัดสินใจแน่นอนแล้วว่า จะไปทำงานร่วมกับพรรคเพื่อไทย โดยจะไปลาออกจากสมาชิกพรรคพลังประชารัฐในเร็วๆนี้" หลังจากมีกระแสข่าวหลายครั้งว่าเขาจะย้ายไปสังกัดพรรคเพื่อไทย
ในวันที่ 13 กันยายน พ.ศ. 2566 เขาได้รับแต่งตั้งเป็นเลขานุการรัฐมนตรีว่าการกระทรวงคมนาคมและพ้นตำแหน่งในช่วงเดือนสิงหาคม ต่อมาได้รับตำแหน่งเดิมในวันที่ 15 ตุลาคม พ.ศ. 2567
เกียรติประวัติ.
สรวุฒิ เนื่องจำนงค์ เคยได้รับแต่งตั้งเป็นตัวแทนรัฐบาลไทยเข้าร่วมประชุมกับสมาชิกสภาสูงสุดของประเทศในภูมิภาคเอเชียตะวันออกเฉียงใต้ที่เป็นผู้นำรุ่นใหม่ในโครงการ Genesis ณ ประเทศญี่ปุ่น เป็นคณะผู้แทนรัฐสภาไทย เยือนเกาหลีใต้อย่างเป็นทางการร่วมกับประธานรัฐสภาไทย(นายชัย ชิดชอบ)คณะกรรมาธิการเศรษฐกิจอาเซียน ในการประชุม AIPA เป็นผู้แทนไทยในการประชุมใหญ่วิสามัญรัฐสภาอาเซียน ครั้งที่ 30 ผู้แทนไทยและผู้บันทึกรายงานการประชุมทวิภาคีระหว่างอาเซียนกับประเทศสาธารณรัฐประชาชนจีน และเป็นตัวแทนประเทศไทยประชุม Council of Asian Liberals and Democrats (CALD) ครั้งที่ 9
เอกสารอันนุสมิราบิลิส

เอกสารอันนุสมิราบิลิส (หมายถึง "ปีมหัศจรรย์") เป็นเอกสารสี่ฉบับที่อัลเบิร์ต ไอน์สไตน์จัดพิมฑืในวารสารวิทยาศาสตร์ "อันนาเลนแดร์ฟิสิก" (หนังสือฟิสิกส์รายปี) ในปี 1905 เอกสารสี่ฉบับนี่มีคุณูปการสำคัญต่อรากฐานของวิชาฟิสิกส์สมัยใหม่ โดยได้ปฏิวัติความเข้าใจในวงวิทยาศาสตร์ต่อมโนทัศน์มูลฐานเรื่องปริภูมิ เวลา มวลและพลังงาน เนื่องจากไอน์สไตน์สามารถจัดพิมพ์เอกสารน่าทึ่งสี่เรื่องนี้สำเร็จในปีเดียวกัน จึงเป็นที่มาของชื่อเอกสารดังกล่าว
เอกสารฉบับแรกอธิบายปรากฏการณ์โฟโตอิเล็กทริก ซึ่งเป็นการค้นพบจำเพาะที่ทำให้ไอน์สไตน์ได้รับรางวัลโนเบลสาขาฟิสิกส์ เอกสารที่สองอธิบายการเคลื่อนที่แบบบราวน์ ซึ่งทำให้นักฟิสิกส์ต้องยอมรับการมีอยู่ของอะตอม ฉบับที่สามเป็นการเสนอทฤษฎีสัมพัทธภาพพิเศษของไอน์สไตน์ ฉบับที่สี่ ซึ่งเป็นผลสืบเนื่องของสัมพัทธภาพพิเศษ พัฒนาหลักความสมมูลมวล–พลังงาน ซึ่งแสดงด้วยสมการอันมีชื่อเสียง <math>E = mc^2</math> ทำให้นำไปสู่การค้นพบและใช้พลังงานอะตอม เอกสารสี่ฉบับนี้ ร่วมกับกลศาสตร์ควอนตัมและทฤษฎีสัมพัทธภาพทั่วไปของไอน์สไตน์ในเวลาต่อมา รวมกันเป็นรากฐานของฟิสิกส์สมัยใหม่
วีไลฟ์

วีไลฟ์  หรือ VLIVE บางครั้งเรียกว่า V App เป็นบริการสตรีมวิดีโอสดของประเทศเกาหลีใต้ ที่ช่วยให้คนมีชื่อเสียงในประเทศสามารถออกอากาศวิดีโอสด เช่น แชทสดกับแฟน ๆ ทำการแสดง ออกอากาศรายการเรียลลิตี้ และการประกาศรางวัลบนอินเตอร์เนต การสตรีมมีให้บริการทางออนไลน์หรือบนอุปกรณ์เคลื่อนที่ ทั้งแอนดรอยด์และไอโอเอส และยังมีบริการสตรีมผ่านเว็บบราวเซอร์ บนระบบปฏิบัติการวินโดวส์ แอนดรอยด์ และลินุกซ์ รวมถึงแอพบนอุปกรณ์ไอโอเอสและแอนดรอยด์ บริษัทนี้เป็นเจ้าของโดยเนเวอร์ คอร์ปอเรชั่น และเปิดตัวเมื่อปลายเดือนสิงหาคม พ.ศ. 2558 และโอนมาที่วีเวิร์สคอมพานี เมื่อวันที่ 2 มีนาคม พ.ศ. 2565
ประวัติ.
ในปี พ.ศ. 2550 เนเวอร์ คอร์ปอเรชั่นได้เปิดตัวช่องทางแพลตฟอร์มวิดีโอ แต่ความพร้อมใช้งานถูกจำกัดอย่างสูงและไม่สามารถให้บริการได้ในหลายประเทศ
บริการและคุณสมบัติ.
วีไลฟ์มีมากกว่า 1,450 ช่องที่เกี่ยวข้องกับดาราเคป็อปรวมถึง บีทีเอส, บิ๊กแบง, แบล็กพิงก์, วินเนอร์, ไอคอน, เอ็กโซ, เรดเวลเวต, ก็อตเซเวน, เกิร์ลเฟรนด์, ทีเอ็กซ์ที, เอทีซ, ทรีเชอร์, มอนสตาเอ็กซ์, บีทูบี, อัสโตร, เอพิง, ทีอารา, เอ็นซีที, ไทวื, สเตรย์คิดส์, อิตซ๊, ไอซ์วัน, อินไฟไนต์, มามามู, ร็อกเกตพันช์, โกลเดนชายด์, เอนไฮเพน, วันอัส, วิกตัน และ เซเวนทีน รวมถึงนักแสดงหลายคนเช่น อี จง-ซ็อก, อี ดง-อุก และพัค โบ-ย็อง วีไลฟ์อาจออกอากาศรายการที่มีตั้งแต่การแชทสดกับแฟนๆ การแสดง รายการเรียลลิตี้ และการแสดงรางวัล
วีไลฟ์ทำให้แฟน ๆ โต้ตอบกับเว็บไซต์ได้ง่าย ผู้ใช้จะได้รับการแจ้งเตือนเมื่อช่องที่พวกเขาติดตามเริ่มสตรีมแบบสดหรืออัปโหลดเนื้อหาใหม่ ผู้ใช้ยังสามารถแสดงความคิดเห็นหรือส่งหัวใจในวิดีโอซึ่งไอดอลสามารถดูได้แบบเรียลไทม์ เอฟเฟกต์พิเศษจะเกิดขึ้นบนหน้าจอเมื่อหัวใจรวมกันมากจำนวนหนึ่ง (เช่น ขอแสดงความยินดีที่การเข้าถึง 100 ล้านครั้ง) ทุกการโต้ตอบมีส่วนทำให้เกิด "เคมีบีต" ของผู้ใช้ เคมี-บีทจะติดตามการปฏิสัมพันธ์ของผู้ใช้กับคนดัง ผู้ใช้สามารถเพิ่มจังหวะเคมีได้ด้วยการมีส่วนร่วมกับช่องเป็นประจำ โดยเปิดการแจ้งเตือนแบบพุชและแชร์วิดีโอ การมีเคมี-บีทสูงจะเพิ่มโอกาสที่ผู้ใช้จะชนะกิจกรรมที่จัดโดยไอดอล
เทศบาลตำบลพยุหะ

เทศบาลตำบลพยุหะ เป็นการบริหารราชการส่วนท้องถิ่นในรูปแบบเทศบาลในเขตตำบลพยุหะ อำเภอพยุหะคีรี จังหวัดนครสวรรค์ มีพื้นที่การดูแลประมาณ 1.8 ตร.กม. ครอบคลุมหมู่ที่ 2 (บางส่วน), หมู่ที่ 4, หมู่ที่ 5 (บางส่วน) และหมู่ที่ 6 ของตำบลพยุหะ
ประวัติ.
เทศบาลตำบลพยุหะ เดิมเป็นสุขาภิบาลพยุหะ จัดตั้งเมื่อวันที่ 3 สิงหาคม 2499 ในท้องที่บางส่วนของตำบลพยุหะ ต่อมาได้ยกฐานะเป็นเทศบาลตำบลพยุหะเมื่อวันที่ 25 พฤษภาคม พ.ศ. 2542
ภูมิศาสตร์.
เทศบาลตำบลพยุหะ มีพื้นที่การดูแลประมาณ 1.8 ตร.กม. ครอบคลุมหมู่ที่ 2 (บางส่วน), หมู่ที่ 4, หมู่ที่ 5 (บางส่วน) และหมู่ที่ 6 ของตำบลพยุหะ และมีอาณาเขตติดต่อกับเขตองค์กรปกครองส่วนท้องถิ่นข้างเคียงดังต่อไปนี้
พื้นที่การดูแล.
ประกอบด้วย 4 หมู่บ้าน 8 ชุมชน ได้แก่
กอง.
สำนักงานเทศบาลตำบลพยุหะ ประกอบด้วย 6 กอง 1 หน่วยงานได้แก่
สถานที่สำคัญ.
การคมนาคม.
ถนนภายในเขตเทศบาล.
มีทั้งหมด 19 สาย แบ่งเป็น
โยแอคิม เมเลอ

โยแอคิม เมเลอ พีเดอร์เซิน (เกิด 20 พฤษภาคม ค.ศ. 1997) เป็นนักฟุตบอลชาวเดนมาร์กที่เล่นในตำแหน่งแบ็กขวาให้กับอาตาลันตาในเซเรียอาและทีมชาติเดนมาร์ก
สโมสรอาชีพ.
อาตาลันตา.
วันที่ 22 ธันวาคม ค.ศ. 2020 แค็งก์ประกาศว่าเมเลอจะย้ายไปอาตาลันตาด้วยค่าตัว 10 ล้านยูโร เซ็นสัญญา 5 ปี การย้ายตัวของเขาเกิดขึ้นอย่างเป็นทางการในวันที่ 4 มกราคม ค.ศ. 2021 เขาลงเล่นนัดแรกให้กับอาตาลันตาในเซเรียอาเมื่อวันที่ 6 มกราคม ในนัดที่ทีมพ่ายแพ้ต่อปาร์มา 3–0 ต่อมาในวันที่ 28 กุมภาพันธ์ เมเลอทำแอสซิสต์ช่วยให้ทีมเอาชนะซัมป์โดเรียไปได้ 2–0
ทีมชาติ.
เมเลอลงเล่นนัดแรกให้กับทีมชาติเดนมาร์กเมื่อวันที่ 5 กันยายน ค.ศ. 2020 ในยูฟ่าเนชันส์ลีกนัดที่พบกับเบลเยียม โดยเขาลงเล่นแทนที่มาร์ติน เบรทเวต ในนาทีที่ 72 สุดท้ายแล้ว ทีมของเขาพ่ายแพ้ในบ้านไป 2–0 เขาทำประตูแรกในนามทีมชาติในนัดกระชับมิตรที่พบกับหมู่เกาะแฟโรเมื่อวันที่ 7 ตุลาคม ค.ศ. 2020
เกียรติประวัติ.
แค็งก์
คริสท็อฟ เบาม์การ์ทเนอร์

คริสท็อฟ เบาม์การ์ทเนอร์ (เกิดวันที่ 1 สิงหาคม ค.ศ. 1999) เป็นนักฟุตบอลชาวออสเตรียที่เล่นในตำแหน่งกองกลางให้กับ 1899 ฮ็อฟเฟินไฮม์ในบุนเดิสลีกาและทีมชาติออสเตรีย
สโมสรอาชีพ.
เดือนมกราคม ค.ศ. 2019 เบาม์การ์ทเนอร์ได้เลื่อนขึ้นมาเล่นให้กับทีมชุดใหญ่ของ 1899 ฮ็อฟเฟินไฮม์ เขาได้ลงเล่นนัดแรกให้กับสโมสรในบุนเดิสลีกาเมื่อวันที่ 11 พฤษภาคม ค.ศ. 2019 โดยลงเล่นเป็นตัวสำรองแทนที่นาดีเอม อามีรีในช่วงครึ่งหลังในนัดที่เปิดบ้านแพ้แวร์เดอร์เบรเมิน 0–1
ทีมชาติ.
เยาวชน.
เบาม์การ์ทเนอร์ลงเล่นให้กับทีมชาติออสเตรียชุดเยาวชนหลายรุ่นอายุ นับตั้งแต่รุ่นอายุไม่เกิน 15 ถึง 19 ปี ในเดือนเมษายน ค.ศ. 2016 เขามีชื่อติดทีมชาติชุดลุยศึกฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2016 ที่อาเซอร์ไบจาน เขาทำสองประตูช่วยให้ออสเตรียเอาชนะบอสเนียและเฮอร์เซโกวีนาในนัดเปิดสนามไปได้ 2–0 และยังช่วยให้ทีมเข้าถึงรอบก่อนรองชนะเลิศก่อนที่จะไปพ่ายแพ้กับโปรตุเกส
เขาลงเล่นนัดแรกให้ทีมชาติรุ่นอายุไม่เกิน 21 ปีเมื่อวันที่ 10 พฤศจิกายน ค.ศ. 2017 โดยลงเล่นเป็นตัวสำรองแทนที่ Mathias Honsak ในนาทีที่ 87 ในฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือกที่พวกเขาพ่ายแพ้ในบ้านต่อเซอร์เบีย 1–3
ชุดใหญ่.
ในการแข่งขันฟุตบอลชิงแชมป์แห่งชาติยุโรป 2020 วันที่ 21 มิถุนายน ค.ศ. 2021 เขาทำประตูช่วยให้กับออสเตรียเอาชนะยูเครนไปได้ 1–0 ทำให้ออสเตรียผ่านเข้าสู่รอบแพ้คัดออกได้เป็นครั้งแรกในประวัติศาสตร์
ชีวิตส่วนตัว.
เบาม์การ์ทเนอร์มีพี่ชายชื่อว่า โดมีนิค ซึ่งก็เป็นนักฟุตบอลอาชีพและเคยเล่นให้กับทีมชาติชุดเยาวชนเช่นกัน
ทาเกดะเทวะโอเชียนอารีนา

ทาเกดะเทวะโอเชียนอารีนา (ญี่ปุ่น : 武田テバオーシャンアリーナ) เป็นสนามกีฬาในร่มใช้สำหรับแข่งฟุตซอล ตั้งอยู่ในเมืองนาโงยะ จังหวัดไอจิ ประเทศญี่ปุ่น เปิดใช้งานครั้งแรกในวันที่ 13 มิถุนายน พ.ศ.2551 เป็นสนามกีฬาในร่มที่ถูกสร้างเพื่อสำหรับแข่งขันฟุตซอลโดยเฉพาะเป็นแห่งแรกในทวีปเอเชีย เป็สนามเหย้าของทีมนาโงยะโอเชียนส์ ทีมฟุตซอลในเอฟลีก การออกแบบภายนอกสนามกีฬาในร่มแห่งนี้ได้แรงบันดาลใจมาจากโคลอสเซียม
หมู่เกาะเวอร์จินในโอลิมปิกฤดูร้อน 2020

หมู่เกาะเวอร์จินของสหรัฐอเมริกา หรือที่รู้จักกันในชื่อ"หมู่เกาะเวอร์จิน" เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นการแข่งขันโอลิมปิกฤดูร้อนครั้งที่ 13 ของหมู่เกาะนี้
ยิงธนู.
หมู่เกาะเวอร์จินได้รับโควตาคำเชิญไตรภาคีหนึ่งรายการจากสหพันธ์กีฬายิงธนูโลก
กรีฑา.
หมู่เกาะเวอร์จินได้รับสิทธิ์เข้าร่วมการแข่งขันระดับสากลจากเวิลด์แอธเลติก เพื่อส่งนักกรีฑาชายไปแข่งขันกีฬาโอลิมปิก
ตัวย่อ:
ว่ายน้ำ.
หมู่เกาะเวอร์จินได้รับคำเชิญจาก FINA ให้ส่งนักว่ายน้ำอันดับต้นๆ สองคน (เพศละคน) ในรายการประเภทบุคคลของตนไปแข่งขันโอลิมปิก โดยอิงตามระบบคะแนนของ FINA เมื่อวันที่ 28 มิถุนายน 2021
ประเทศมาลาวีในโอลิมปิกฤดูร้อน 2020

ประเทศมาลาวี เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นครั้งที่ 11 ที่ประเทศมาลาวีเข้าร่วมการแข่งขันกีฬาโอลิมปิกฤดูร้อน มาลาวีไม่ได้เข้าร่วมการแข่งขันกีฬาโอลิมปิกฤดูร้อน 1976 ที่มอนทรีออลและโอลิมปิกฤดูร้อน 1980 ที่มอสโกว์ เนื่องจากได้รับการสนับสนุนการคว่ำบาตรจากแอฟริกาและสหรัฐอเมริกา
จำนวนนักกีฬา.
จำนวนนักกีฬาในแต่ละชนิดกีฬามีดังต่อไปนี้
ยิงธนู.
ประเทศมาลาวีได้รับคำเชิญจากคณะกรรมาธิการไตรภาคีให้ส่งนักยิงธนูชายไปแข่งขันกีฬาโอลิมปิกเป็นครั้งที่สองติดต่อกัน
กรีฑา.
มาลาวีได้รับสิทธิ์เข้าร่วมการแข่งขันระดับสากลจากเวิลด์แอธเลติก เพื่อส่งนักกรีฑาหญิงไปแข่งขันกีฬาโอลิมปิก
ตัวย่อ:
ยูโด.
เป็นครั้งแรกในประวัติศาสตร์ที่ประเทศมาลาวีได้รับคำเชิญจากคณะกรรมาธิการไตรภาคีและสหพันธ์ยูโดนานาชาติให้ส่ง แฮเรียต โบนิเฟซ ในรุ่นเอ็กซ์ตร้าไลท์เวทหญิง (48 กก.) ไปแข่งขันโอลิมปิก
ว่ายน้ำ.
มาลาวีได้รับคำเชิญจาก FINA ให้ส่งนักว่ายน้ำอันดับต้นๆ สองคน (เพศละคน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021
วัดเขาพระศรีสรรเพชญาราม

วัดเขาพระศรีสรรเพชญาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอู่ทอง อำเภออู่ทอง จังหวัดสุพรรณบุรี
วัดเขาพระศรีสรรเพชญาราม เดิมชื่อ วัดเขาพระ สันนิษฐานว่ามีมาตั้งแต่สมัยทวารวดี เพราะมีโบราณวัตถุหลายชิ้น เช่น พระพุทธไสยาสน์ พระพุทธรูปปางต่าง ๆ ซึ่งสลักจากเนื้อหิน พระพุทธรูปปางสมาธิสลักบนหินปูน ด้านล่างสลักเป็นรูปธรรมจักรและกวางหมอบ ปัจจุบันจัดแสดงอยู่ในพิพิธภัณฑสถานแห่งชาติอู่ทอง พระวิษณุศิลา 4 กร พระหัตถ์บนขวาถือจักร พระหัตถ์ล่างขวาถือตรีศูล พระหัตถ์บนซ้ายไม่ทราบแน่ชัดว่าถือสิ่งใด ส่วนพระหัตถ์ล่างซ้ายถือคทา ศิลปกรรมร่วมแบบเขมรในประเทศไทย เป็นต้น 
วัดตั้งอยู่บนภูเขาขนาดย่อม มีบันไดเดินไปจะพบถ้ำประดิษฐานพระพุทธไสยาสน์ หลวงพ่อสังฆ์ ศรีสรรเพชญ์ บนยอดเขามีมณฑปประดิษฐานรอยพระพุทธบาทจำลอง แกะสลักจากหินเขียวธรรมชาติ รอยพระพุทธบาทจำลอง สันนิษฐานว่าเป็นศิลปะทวารวดีตอนปลายที่ได้รับอิทธิพลศิลปะขอม อายุราวพุทธศตวรรษที่ 16–17 และซากเจดีย์สมัยอยุธยา 1 องค์ เป็นเจดีย์ฐานสี่เหลี่ยมจัตุรัส ยาวกว้างด้านละ 8 เมตร ส่วนบนเป็นองค์ระฆังสมัยทวารวดี เป็นการก่อสร้างเจดีย์สมัยอยุธยา ซ้อนทับบนโบราณสถานสมัยทวารวดี มีจุดชมวิวของอำเภออู่ทอง
วัดมหิงษาราม (จังหวัดปทุมธานี)

วัดมหิงษาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกระบือ อำเภอสามโคก จังหวัดปทุมธานี
วัดมหิงษาราม เดิมเป็นวัดร้าง ชาวบ้านจึงเรียกว่า วัดร้าง หรือ วัดนอก บ้าง ตามสภาพที่เห็นในขณะนั้นที่เป็นวัดร้าง เป็นวัดโบราณสมัยอยุธยา เดิมเป็นวัดร้างเนื่องจากแผ่นดินบริเวณหน้าวัดงอกยื่นล้ำออกไปทำให้วัดอยู่ไกลจากริมฝั่งน้ำการเดินทางเข้าออกต้องใช้ลำคลองไม่สะดวกจึงย้ายไปสร้างวัดใหม่ริมฝั่งน้ำมีชื่อว่า วัดตีนท่า จากสภาพที่เหลือพอจะสันนิษฐานว่าน่าจะสร้างมาตั้งแต่สมัยอยุธยาตอนต้น ต่อมามีภิกษุและชาวบ้านได้เห็นความสำคัญจึงได้ดำเนินการตามกฏระเบียบยกจากวัดร้างเป็นวัดที่มีภิกษุจำพรรษา และได้รับประกาศเป็นวัดในวันที่ 17 มิถุนายน พ.ศ. 2541 ปัจจุบันมีเจ้าอาวาส คือ พระอธิการพิศาล มงฺคโล
อาคารเสนาสนะที่สำคัญ ได้แก่ อุโบสถเก่าศิลปะอยุธยาคงเหลือแต่ฝาผนัง 4 ด้าน ซึ่งภายในมีพระพุทธรูปที่สร้างมาตั้งแต่สมัยอยุธยาตอนต้น มีศาลฤๅษีซึ่งชาวบ้านให้ความเคารพกันมาก ส่วนเจดีย์วิหารถูกรื้อทำลายลงจนหมดสิ้น ศาลาการเปรียญ และศาลาธรรมสังเวช
วัดมหิงษาราม ยังได้รับความนิยมศรัทธามากในเรื่อง ตะกรุดของหลวงพ่อพิสาร เรียกว่า ตะกรุดคู่ชีวิตที่เชื่อว่า เป็นเครื่องรางของขลัง ที่หลวงพ่อพิสาร ท่านจะจารเองทุกดอก เขียนเอง ม้วนเอง ถักเชือกเอง
วัดลานตากฟ้า

วัดลานตากฟ้า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลานตากฟ้า อำเภอนครชัยศรี จังหวัดนครปฐม
ประวัติ.
วัดลานตากฟ้า เป็นวัดเก่าแก่ ไม่ทราบประวัติความเป็นมาอย่างแน่ชัดว่าสร้างในยุคสมัยใด แต่เมื่อพิจารณาตามหลักฐานภายในวัดลานตากฟ้าที่ยังคงเหลืออยู่ ในปัจจุบันคือพระประธานในอุโบสถ เป็นพระพุทธรูปแกะสลักจากหินทรายแดง จากการพิจารณาตามพุทธลักษณะแล้วพบว่าน่าจะเป็นพระพุทธรูปแบบอู่ทอง 3 ซึ่งพระพุทธรูปแบบอู่ทอง 3 นี้ ได้รับอิทธิพลของศิลปะสมัยทวารวดี และอิทธิพลของศิลปะสมัยสุโขทัยปะปนกันอยู่ หากประมาณตามอายุและศิลปะแล้วน่าจะมีอายุราวพุทธศตวรรษที่ 20 (ประมาณปี พ.ศ. 200 เป็นต้นมา) หรือเทียบได้กับสมัยกรุงศรีอยุธยาตอนต้น 
วัดลานตากฟ้าตั้งวัดเมื่อ พ.ศ. 2300 ได้รับพระราชทานวิสุงคามสีมาเมื่อ พ.ศ. 2497 เรียกขานกันว่า วัดลานตากผ้า แต่เนื่องจากเวลาล่วงเลยมานาน จึงเรียกเพี้ยนไปเป็น "วัดลานตากฟ้า" ชื่อของวัดได้ปรากฏในนิราศสุพรรณของสุนทรภู่ที่แต่งเมื่อ พ.ศ. 2374 มีกล่าวว่าชุมชนในบริเวณนี้มีการตากปลา ก็อาจเป็นไปได้ว่ามาจากคำว่า "ตากปลา"
อาคารและเสนาสนะ.
ภายในวัดได้ให้ทางราชการสร้างโรงเรียนในที่ดินวัดบนพื้นที่ 3 ไร่ 1 งาน 20 ตารางวา อุโบสถและศาลาของวัดมีภาพจิตรกรรมฝาผนังเรื่องพุทธประวัติ รวมถึงเรื่องราวพระมาลัย
ปูชนียวัตถุ.
พระประธานในอุโบสถเป็นพระพุทธรูปสมัยอยุธยา เป็นพระพุทธรูปศิลปะอู่ทอง นามว่า "พระพุทธโสภณ" เป็นพระพุทธรูปแกะสลักจากหินทรายแดง พุทธลักษณะงดงาม พระพักตร์เรียว พระสังฆาฏิเป็นแบบเขี้ยวตะขาบ คล้ายกับศิลปะสุโขทัย พุทธลักษณะเช่นนี้จึงมีลักษณะเข้ากับศิลปะอู่ทอง 3 ซึ่งมีอายุราวพุทธศตวรรษที่ 20 พระพุทธรูปลักษณะเช่นนี้พบจำนวนมากในจังหวัดราชบุรี อาจเพราะมีพระพักตร์ที่งดงาม จึงได้รับการถวายพระนามว่า "พระพุทธโสภณ" เพราะคำว่าโสภณหมายถึง ความงดงาม
วัดหนองเงือก (จังหวัดลำพูน)

วัดหนองเงือก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่แรง อำเภอป่าซาง จังหวัดลำพูน มีเนื่อที่ 9 ไร่ 1 งาน 29 ตารางวา
วัดหนองเงือกสร้างเมื่อ พ.ศ. 2371 ประวัติวัดเล่าว่า เมื่อ พ.ศ. 2371 เด็กชายอุปะละ บุตรของนายใจ ประสงค์ที่จะบวชเป็นสามเณรเพื่อศึกษาพระธรรมวินัย แต่ขณะนั้นหมู่บ้านหนองเงือกยังไม่มีวัด นายใจจึงริเริ่มสร้างวัดประจำหมู่บ้าน จึงได้นิมนต์ครูบาปาระมีมาเป็นประธานสร้างวัด สร้างแล้วเสร็จเมื่อ พ.ศ. 2372 วัดหนองเงือกได้รับพระราชทานวิสุงคามสีมา เมื่อวันที่ 21 พฤศจิกายน พ.ศ. 2472
อาคารเสนาสนะและสิ่งก่อสร้างที่สำคัญ ได้แก่ ซุ้มโขงแบบล้านนา เจดีย์ และหอไตร หอไตรก่ออิฐถือปูนทั้งหลัง ตัวหอไตรสร้างเป็น 2 ชั้น ชั้นล่างเป็นห้องโล่งมีทางเข้าด้านเดียว ทางเข้านี้ทำเป็นซุ้มโค้งมีทั้งหมด 5 ช่อง ช่องด้านซ้ายมือสุด เป็นผนังทึบมีรูปเทวดาปูนปั้น 2 องค์ประดับ ผนังของหอไตรชั้นล่างทั้ง 3 ด้านมีภาพจิตรกรรมฝาผนัง ผนังด้านซ้ายมือภาพเลอะเลือนไปมาก จิตรกรรมฝาผนังในหอไตร เป็นศิลปกรรมที่ได้รับอิทธิพลของศิลปะพม่าโดยเฉพาะเครื่องแต่งกายของคนในภาพ แต่คำอธิบายภาพทั้งหมดเขียนด้วย อักขระล้านนาทั้งสิ้น วิหารของวัดเป็นอาคารทรงไทยล้านนา บานประตูมีลวดลายแกะสลักไม้ที่สวยงาม ภายในวิหารจะมีเสาไม้สักทั้งต้นขนาดหนึ่งคนโอบสูง 12 ศอก ด้านหลังของวิหารวัดเป็นเจดีย์ที่บรรจุพระแก้วมรกตและพระบรมสารีริกธาตุ เจดีย์องค์นี้สร้างขึ้นในสมัยของครูบาญาณะ เจ้าอาวาสรูปที่ 5 (พ.ศ. 2453–2490)
ดัชเชสยุททาแห่งเมคเลินบวร์ค-ชเตรลิทซ์

ดัชเชสยุททาแห่งเมคเลินบวร์ค-ชเตรลิทซ์  ประสูติเมื่อวันที่ 24 มกราคม ค.ศ. 1880 เป็นพระธิดาใน อดอลฟัส ฟรีกริชที่ 5 แกรนด์ดยุกแห่งเมคเลินบวร์ค-ชเตรลิทซ์ และ เจ้าหญิงเอลิซาเบธแห่งอันฮัลท์ และยังทรงเป็นพระเชษฐภคินีใน อดอลฟ์ ฟรีดริชที่ 6 แกรนด์ดยุกแห่งเมคเลินบวร์ค-ชเตรลิทซ์
พระองค์ทรงเข้าพระราชพิธีอภิเษกสมรสกับ เจ้าชายดานิโล มกุฎราชกุมารแห่งมอนเตเนโกร พระราชโอรสใน พระเจ้านิกอลาที่ 1 แห่งมอนเตเนโกร แต่ไม่มีพระบุตร ต่อมาพระสวามีได้เสด็จพระราชดำเนินไปประทับ ณ ประเทศออสเตรีย และสิ้นพระชนม์เมื่อวันที่ 24 กันยายน ค.ศ. 1939 สิริพระชนมายุ 67 พรรษา ซึ่งพระองค์นั้นได้ประทับใน กรุงโรม ประเทศอิตาลี 
พระองค์เคยดำรงพระราชอิสริยยศ สมเด็จพระราชินีแห่งมอนเตเนโกร ในระยะเวลาสั้นๆ เพียง 6 วัน เนื่องจากพระราชสวามีขึ้นครองราชย์ ก่อนจะประกาศสละราชบัลลังก์
วัดมงคลรัตน์ (จังหวัดปทุมธานี)

วัดมงคลรัตน์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำไทร อำเภอลำลูกกา จังหวัดปทุมธานี ปัจจุบันมี พระอธิการยุทธนา ฐิติธมฺโม เป็นเจ้าอาวาส
วัดมงคลรัตน์สร้างเมื่อวันที่ 1 มกราคม พ.ศ. 2445 โดยมีนางจันทร์ ไม่ทราบนามสกุล อุทิศที่ดินให้เป็นที่สร้างวัดเนื้อที่ 9 ไร่ 3 งาน 80 ตารางวา ต่อมานายนพ นาคสัมฤทธิ์ ได้ถวายที่ดินเพิ่มเติม 4 ไร่ ตั้งชื่อวัดว่า วัดลำไทร เนื่องจากมีต้นไทรอยู่ริมบึงบริเวณวัด ต่อมาเปลี่ยนชื่อมาเป็น "วัดมงคลรัตน์" ภายหลัง วัดได้รับพระราชทานวิสุงคามสีมา เมื่อวันที่ 30 ตุลาคม พ.ศ. 2479 เขตวิสุงคามสีมากว้าง 40 เมตร ยาว 60 เมตร ได้ผูกพัทธสีมาเมื่อ พ.ศ. 2482 ทางวัดยังให้ราชการตั้งโรงเรียนในที่ดินของวัด
อาคารเสนาสนะที่สำคัญ ได้แก่ อุโบสถกว้าง 5 เมตร ยาว 13 เมตร สร้างเมื่อ พ.ศ. 2482 กุฏิสงฆ์ 3 หลัง ศาลาอเนกประสงค์ ศาลาการเปรียญ หอระฆัง ศาลาบำเพ็ญกุศลกิจจาพิพัฒน์ ศาลาบำเพ็ญกุศลเจษฎาถาวรวงศ์ (ลำไทรร่วมใจ) หอสวดมนต์ วิหารเจริญธรรม ไอ้ไข่จากวัดเจดีย์ และศาลพ่อปู่ลำไทร ส่วนอุโบสถหลังเก่าปิดไม่ได้ใช้ทำสังฆกรรม และอุโบสถหลังใหม่จะเปิดใช้เมื่อมีพิธีทางศาสนา หน้าวัดยังประดิษฐานพระพุทธแก้วนิมิตมงคล
การเลือกตั้งสภาแห่งชาติลาว ค.ศ. 2016

การเลือกตั้งสภาแห่งชาติ ถูกจัดขึ้นในประเทศลาวเมื่อวันที่ 20 มีนาคม ค.ศ. 2016 ผู้มีสิทธิเลือกตั้งถูกนำเสนอด้วยรายการเดียวจากแนวลาวส้างซาดที่ครอบครองโดยพรรคคอมมิวนิสต์แห่งพรรคประชาชนปฏิวัติลาว (LRPP) โดยพรรค LPRP ชนะ 144 จาก 149 ที่นั่ง ส่วนฝ่ายอิสระที่สนับสนุนรัฐบาลเหลือเพียง 5 ที่นั่ง
ระบบการเลือกตั้ง.
สมาชิก 149 คนจากสภาแห่งชาติถูกเลือกจากการเลือกตั้งแบบหลายสมาชิก 18 คนในระหว่าง 3 ถึง 14 ที่นั่งโดยใช้ระบบแบ่งเขตคะแนนสูงสุด เนื่องจากประชากรประเทศเพื่มขึ้น ทำให้ต้องเพิ่มที่นั่งจาก 132 ที่นั่งในการเลือกตั้ง ค.ศ. 2011
ผล.
จากสมาชิก 149 คน ร้อยละ 73 เป็นผู้ดำรงตำแหน่งสมาชิกสภาผู้แทนราษฏรครั้งแรก
<onlyinclude></onlyinclude>
ผลที่ตามมา.
หลังเลือกตั้ง สภาแห่งชาติประชุมในวันที่ 20 เมษายนเพื่อเลือกบุนยัง วอละจิดดำรงตำแหน่งประธานาธิบดี (แทนที่จูมมะลี ไซยะสอน) และทองสัน สีสุลิดดำรงตำแหน่งนายกรัฐมนตรี (แทนที่ทองสิง ทำมะวง)
บัรลันตี อับดุลฮะมีด

บัรลันตี อับดุลฮะมีด  มีชื่อเกิดว่า นะฟีซะฮ์ อับดุลฮะมีด เฮาวาส  เป็นนักแสดงในยุคทองของภาพยนตร์อียิปต์ เธอเป็นที่รู้จักในบทบาท "ผู้ยั่วยวน" โดยแต่งงานกับอับดุลฮะมีด อามิร รองประธานาธิบดีคนที่ 1 ของญะมาล อับดุนนาศิร อดีตประธานาธิบดีอียิปต์
เสียชีวิต.
อับดุลฮะมีดเสียชีวิตที่โรงพยาบาลทหารหลังมีอาการของโรคหลอดเลือดสมอง
พิมพ์ภัทรา วิชัยกุล

พิมพ์ภัทรา วิชัยกุล #เปลี่ยนทาง (เกิด 19 ตุลาคม พ.ศ. 2522) ชื่อเล่น ปุ้ย เป็นนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎรจังหวัดนครศรีธรรมราช และรองหัวหน้าพรรครวมไทยสร้างชาติ อดีตรัฐมนตรีว่าการกระทรวงอุตสาหกรรม ในรัฐบาลเศรษฐา ทวีสิน
ประวัติ.
พิมพ์ภัทรา เกิดเมื่อวันที่ 19 ตุลาคม พ.ศ. 2522 ที่ตำบลเปลี่ยน อำเภอสิชล จังหวัดนครศรีธรรมราช เป็นบุตรสาวของมาโนชญ์ วิชัยกุล กับสำรวย วิชัยกุล ด้านครอบครัวสมรสกับนิติรักษ์ ดาวลอย มีบุตร 2 คน
สำเร็จการศึกษาระดับมัธยมศึกษา จากโรงเรียนเบญจมราชูทิศ นครศรีธรรมราช และโรงเรียนสามเสนวิทยาลัย ระดับปริญญาตรี วิทยาศาสตร์บัณฑิต สาขาเคมีอุตสาหกรรม จากมหาวิทยาลัยเทคโนโลยีพระจอมเกล้าพระนครเหนือ และปริญญาโท รัฐศาสตร์มหาบัณฑิต จากมหาวิทยาลัยรามคำแหง
การทำงาน.
พิมพ์ภัทรา ประกอบธุรกิจบริษัท วอเตอร์เทสท์ จำกัด ต่อมาเข้าสู่งานการเมืองโดยการลงสมัครรับเลือกตั้งสมาชิกสภาผู้แทนราษฎรจังหวัดนครศรีธรรมราช แทนบิดาซึ่งวางมือทางการเมือง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 และได้รับเลือกตั้งเป็นสมาชิกสภาผู้แทนราษฎรสมัยแรก ในสังกัดพรรคประชาธิปัตย์
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้ลงสมัครรับเลือกตั้งและได้รับเลือกเป็นสมาชิกสภาผู้แทนราษฎรอีกสมัย กระทั่งในปี 2562 เธอก็ยังคงลงสมัครรับเลือกตั้งในสังกัดพรรคประชาธิปัตย์ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 และได้รับเลือกเป็น สส.สมัยที่ 3 และเธอยังได้รับแต่งตั้งเป็นประธานคณะกรรมาธิการวิสามัญพิจารณาศึกษาแนวทางการแก้ไขปัญหาคลื่นทะเลกัดเซาะชายฝั่งและการพัฒนาทรัพยากรธรรมชาติทางทะเลอย่างเป็นระบบ ในสภาผู้แทนราษฎรไทย ชุดที่ 25 ต่อมาในปี 2563 มีข่าวว่าเธอจะลาออกจากพรรคประชาธิปัตย์ แต่เธอก็ปฏิเสธ 
พิมพ์ภัทรา เป็นหนึ่งในสมาชิกพรรคประชาธิปัตย์ที่มีความใกล้ชิดกับกลุ่ม กปปส. กระทั่งวันที่ 14 กุมภาพันธ์ พ.ศ. 2566 พิมพ์ภัทราได้สมัครเป็นสมาชิกพรรครวมไทยสร้างชาติ ต่อมาเธอลงสมัครรับเลือกตั้งที่จังหวัดเดิมในพื้นที่ใกล้เคียงกับที่ได้รับเลือกตั้งก่อนหน้านั้น และได้รับการเลือกตั้ง โดยเธอเป็น ส.ส. ของพรรค เพียงคนเดียวในจังหวัดนครศรีธรรมราช หลังจากนั้นเธอได้รับการแต่งตั้งเป็นรัฐมนตรีว่าการกระทรวงอุตสาหกรรม ในคณะรัฐมนตรีของเศรษฐา ทวีสิน
สมาชิกสภาผู้แทนราษฎร.
พิมพ์ภัทรา วิชัยกุล ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
ระบบสมาชิกเพิ่มเติม

ระบบสมาชิกเพิ่มเติม (#เปลี่ยนทาง , AMS) หรือนอกสหราชอาณาจักรเรียกว่า ระบบสัดส่วนที่มีสมาชิกแบบผสม (MMP/MMPR) เป็นระบบการลงคะแนนแบบผสมโดยมีสมาชิกส่วนหนึ่งมาจากเขตเลือกตั้งแบบมีผู้แทนคนเดียว และอีกส่วนหนึ่งเป็น "สมาชิกเพิ่มเติม" ที่ได้รับเลือกเพื่อทำให้ผลรวมของการเลือกตั้งนั้นมีความเป็นสัดส่วนมากขึ้น
คำว่า "ระบบสมาชิกเพิ่มเติม" ซึ่งถูกนิยามโดยสมาคมฮานซาร์ด ต่อมาได้ถูกแทนที่ด้วยคำว่า "ระบบสัดส่วนที่มีสมาชิกแบบผสม" ตามคำเรียกที่ใช้ในบทความโดยคณะกรรมการหลวงว่าด้วยระบบเลือกตั้งของนิวซีแลนด์ (ค.ศ. 1984 - ค.ศ. 1986) โดยในบทความนี้มุ่งเน้นการใช้งานระบบสัดส่วนที่มีสมาชิกแบบผสม (กึ่งสัดส่วน) ซึ่งออกแบบมาเพื่อให้ผลการเลือกตั้งมีความเป็นสัดส่วนมากขึ้น คล้ายคลึงกับในระบบผสมที่ใช้ในสหราชอาณาจักร ซึ่งเรียกระบบนี้ว่า ระบบสมาชิกเพิ่มเติม
วิธีการลงคะแนน.
ในการเลือกตั้งที่ใช้ระบบสมาชิกเพิ่มเติมนั้น ผู้ลงคะแนนแต่ละคนจะต้องออกเสียงทั้งหมดสองคะแนน คะแนนแรกสำหรับผู้สมัครในแบบแบ่งเขตเลือกตั้ง (สังกัดพรรค หรืออิสระ) และอีกคะแนนหนึ่งสำหรับบัญชีรายชื่อสำหรับเขตเลือกตั้งใหญ่เขตเดียวทั้งประเทศหรือทั้งภูมิภาค คะแนนแรกนั้นใช้เลือกผู้แทนจากเขตเลือกตั้งโดยใช้ระบบแบ่งเขตคะแนนสูงสุด (ผู้สมัครรายที่ได้คะแนนนำในเขตเลือกตั้งนั้นจะเป็นผู้ชนะ) คะแนนที่สองใช้สำหรับพรรคการเมือง ในการนับคะแนนแรกจบลง คะแนนที่สองจะเริ่มมีบทบาทสำคัญ โดยพรรคการเมืองต่างๆ จะได้รับสมาชิก (ผู้แทน) เพิ่มเติมในสภาเพื่อให้สอดคล้องกับคะแนนเสียงเป็นร้อยละที่ได้รับจากการเลือกตั้ง โดยวิธีนี้มีจุดประสงค์ให้คะแนนเสียงต่อที่นั่งในสภาที่ได้มีความสมดุล และทำให้การเลือกตั้งมีความเป็นธรรมมากขึ้น 
ผู้ลงคะแนนไม่จำเป็นจะต้องเลือกพรรคการเมืองเดียวกันทั้งแบบแบ่งเขตและแบบภูมิภาค หากผู้ลงคะแนนเลือกพรรคการเมืองต่างพรรคในแต่ละแบบจะเรียกว่า "การลงคะแนนเสียงแตก" (split-ticket voting) ส่วนในระดับภูมิภาคนั้น ผู้ลงคะแนนเลือกพรรคการเมืองพรรคใดพรรคหนึ่ง แต่ไม่สามารถทำการเปลี่ยนแปลงใดๆ ต่อลำดับของผู้สมัครในบัญชีรายชื่อได้ ส่วนในคะแนนเสียงแบบแบ่งเขตนั้นผู้ลงคะแนนมักจะลงคะแนนเลือกที่ตัวผู้สมัครมากกว่าพรรคการเมือง